Gjatë vitit 2020 shkatërrimit klimatik iu shtua edhe pandemia 
Presidenti i zgjedhur Biden premton ndryshimin e drejtimit gjatë vitit 2021 
Megjithëse COVID-19 dominoi vitin 2020, ndryshimet klimatike nuk u ndalën. Korrespondenti i Zërit të Amerikës, Steve Baragona, i hedh një vështrim progresit dhe shkatërrimit në vitin e pestë të marrëveshjes së Parisit për ndryshimet klimatike. Gjatë vitit 2020, zjarret në pyje arritën rekorde të reja nga Kalifornia në Siberi. Në Oqeanin Atlantik u shfaqën më shumë urganë se ndonjëherë më parë. 2020 do të jetë ndoshta viti i dytë më i nxehtë në histori. Ndërsa rritej temperatura e planetit, bota u pushtua nga COVID-19. Pandemia e koronavirusit zbrazi rrugët dhe ndali udhëtimin ajror. Kjo e uli ndotjen e planetit nga gazrat karbonikë me një rekord prej 7%. Por, kjo nuk është diçka për t’u festuar, thotë drejtori i Institutit të Burimeve Botërore, Dan Lashof. thotë zoti Lashof. Në mbarë botën nevojiten ndryshime thelbësore. Disa vende e shtuan angazhimin e tyre këtë vit, thotë profesori i Universitetit të Kolumbias, Michael Gerrard. thotë zoti Gerrard. Shtetet e Bashkuara, nën drejtimin e Presidentit Donald Trump, kanë lëvizur në drejtimin e kundërt, thotë zoti Gerrard, duke lehtësuar rregullat mjedisore dhe duke nxitur prodhimin e energjisë nga burimet minerare. Por, fitorja e Joe Biden-it në nëntor shënon një drejtim të ri, thotë ai. thotë zoti Gerrard. Zoti Biden e ka bërë prioritet luftën ndaj ndryshimeve klimatike. Një Kongres i përçarë do t’i ulte shanset sidoqoftë për masat ndaj çlirimit të gazrave ndotës. Shtetet amerikane mund të shkojnë edhe më tej. Siç veproi p.sh. Guvernatori i Kalifornisë këtë vit, i cili urdhëroi dhënien fund të shitjeve të makinave me karburant deri në vitin 2035. Bankat dhe investitorët gjithashtu treguan më pak interes këtë vit tek burimet minerare. Bankat kryesore thanë se nuk do të investojnë tek projektet e karburantit dhe gazit natyror në Arktik. Për herë të parë, Rezerva Federale bëri thirrje për të vepruar ndaj ndryshimeve klimatike, thotë zoti Lashof. thotë zoti Lashof. 2020-ta shënon përvjetorin e pestë të marrëveshjes së Parisit ndaj ndryshimeve klimatike. Por, bota nuk është askund pranë objektivave që udhëheqësit kanë vendosur për të ndalur ngrohjen globale, thotë Sekretari i Përgjithshëm i OKB-së, Antonio Guterres. thotë zoti Guterres. Temperatura e Tokës vazhdoi të rritet gjatë 2020-tës, dhe shkencëtarët thonë se koha po mbaron për përpjekjet për ta ulur atë.